Õiend Narva Linnavalitsuse määruse muutmise eelnõu juurde
Narva Linnavalitsuse 23.03.2011. a määruse nr 281 muutmise kohta
Narva Linnavalitsus võttis 23.03.2011. a vastu nr 281 määruse, millega kinnitati Narva Külastuskeskuses osutatavate Linna Arenduse ja Ökonoomika Ameti tasuliste lisateenuste hinnakiri. 

Lisateenuste osutamine Narva Külastuskeskuses toimub lähtuvalt Majandus- ja kommunikatsiooniministri 10. juuni 2008. a määrusest nr 46 “ Turismiinfokeskusele, sealhulgas edastatavale turismiinfole ja selle kättesaadavusele, samuti turismiinfokeskuse tähistamisele esitatavad kohustuslikud nõuded“ (§ 24 p 7).

Määruse eelnõuga täiendatakse hinnakirja, lisades sinna eraldi Narva jõepromenaadil asuva tasulise WC kasutamise teenuse. Ühe kasutuskorra hind on nelikümmend senti. Hind sisaldab käibemaksu. Seni oli Narva jõepromenaadil asuva tasulise WC kasutamise teenuse hind võrdne Narva Külastuskeskuses asuva WC kasutamise teenuse hinnaga (50 senti).
Narva jõepromenaadil asuva WC kasutamise tasu lisamise põhjuseks on WC maksuvõimaluste parendamine, suur külastatavus ja teenusest kasu saamine. 

